като те са били средно с 10 % — 15 % по-ниски от австралийските цени FOB.
 (247)
 Комисията счете, че австралийските цени FOB представляват по-подходяща референтна стойност, тъй като Австралия представлява приблизително 50 % от световния износ на желязна руда, докато делът на Бразилия в международните експортни продажби е само около 26 %. Поради това тя отхвърли това твърдение.
 (248)
 След това Комисията сравни цената, платена от индийските производители за закупуване на желязна руда (включително транспортните разходи на индийска територия), с тази цена FOB в Австралия (която включва транспортните разходи на територията на Австралия).
 (249)
 След оповестяването на заключенията ECL поиска австралийските цени FOB да бъдат сравнени с коригираните на равнище FOB цени на вътрешния пазар на Индия. Като алтернатива, ако Комисията сравнява австралийските цени FOB с цените на вътрешния пазар на Индия, към индийската цена следва да се добавят разходите за манипулиране и товарене от мината до пристанището и в пристанището, както и разходите за товаро-разтоварни дейности в пристанището. Освен това австралийските цени FOB следва да бъдат коригирани в посока на занижаване поради липсата на влага (2 % за едрокъсовата руда и 8 % за рудния ситнеж) и загубите при манипулиране (2 %), които са по-големи при износ, отколкото в случая на цените на вътрешния пазар.
 (250)
 В съответствие с оценката, направена от нея в съображения 205 — 210 по-горе, Комисията призна, че за целите на изчисляването на ползата също са били необходими някои допълнителни корекции, за да се приложат същите видове разходи за доставка както по отношение на цените на вътрешния пазар в Индия, така и по отношение на австралийските цени FOB.
 (251)
 Всъщност повечето от услугите, включени в товаро-разтоварните дейности в дадено пристанище, са свързани с манипулирането на желязната руда в рамките на пристанището и натоварването ѝ впоследствие на кораб. Такива разходи не се правят след разтоварване на желязната руда от камион в индийска фабрика и поради това бяха приспаднати от австралийската цена FOB. Тъй като разходите за товаро-разтоварни дейности включват също разходите за разтоварване на желязната руда на първото пристанище, Комисията реши да премахне също така тези разходи за манипулиране от индийските цени на желязната руда. По този начин бе направено обективно сравнение между цените на желязната руда на вътрешния пазар в Индия, докарана от индийска мина до фабрика в Индия (но не разтоварена във фабриката), и австралийските цени на вътрешния пазар на желязна руда, докарана от мина до пристанище (но не разтоварена в пристанището).
 (252)
 Вследствие на това австралийската цена FOB бе коригирана в посока на занижаване поради липсата на влага. Комисията използва среднопретеглена основа за цялата „кошница от руден ситнеж и едрокъсова руда“, която тя изчисли поотделно за всеки от двамата производители износители (а не въз основа на среднопретеглена стойност, какъвто бе случаят в съображение 207 по-горе).
 (253)
 По същите причини, като посочените в съображения 208 — 209 по-горе, Комисията също приспадна разходите за товаро-разтоварни дейности от австралийските цени FOB, но не направи корекция за загубите при манипулиране.
 (254)
 Що се отнася до цените на вътрешния пазар в Индия, Комисията отхвърли искането за тяхното